Z A P I S N I K

Sa sastanka Vijeća roditelja održanog 14. 11. 2018. godine u 18.00 sati. Sjednici je prisutno 15 članova, ravnateljica i tajnica, koordinatorica za državnu maturu i članica Povjerenstva za kvalitetu.

Za sjednicu je predložen i prihvaćen sljedeći

dnevni red:

1. Izvješće Povjerenstva za kvalitetu
2. Nacionalni ispiti i državna matura u šk.godinu 2018./19.
3. Aktivnosti 9. i 10. mjesec
4. Izvješće o osiguranju učenika
5. Razno.

K. Šamec – predsjednica pozdravlja prisutne i obavještava o manjoj izmjeni u dnevnom redu jer članica Povjerenstva za kvalitetu ima nastavu pa će ta točka biti posljednja.

Točka 1.

A.Sedej – koordinatorica za državnu maturu u školi obavještava roditelje o načinu i postupku polaganja državnih ispita. Napominje da su učenici i roditelji dužni pratiti svoj profil postani student preko kojeg prijavljuju sve ispite i dobivaju sve obavijesti. Upozorava roditelje da budu odgovorni i da ne prijavljuju ispite koje učenici ne misle polagati jer se odustajanje plaća. Za sva pitanja ona je dosupna svaki petak od 1.12. u prostoru knjižnice škole od 12 – 15 sati. Ove školske godine prvi puta učenici trećih razreda pišu nacionalni ispit iz hrvatskog jezika. Za uzorak iz naše škole odabrana su dva razreda 3Ea i 3HTT. Rezultati se ne ocjenjuju ali učenici neka budu odgovorni.

Ravnateljica moli roditelje da budu i oni odgovorni i da razgovaraju sa svojim učenicima i da ne odlaze na pripreme u Učilišta i sl. gdje se pripreme plaćaju jer i mi u školi organiziramo iste. Početkom drugog polugodišta će početi pripreme u našoj školi i neka se učenici prijave u što većem broju.

Točka 2.

Ravnateljica je obavijestila roditelje o aktivnosti u kojima je škola sudjelovala tijekom rujna i listopada a sva izješća, fotografije i ostale informacije nalaze se na našoj Internet stranici te je pozvala roditelje da je redovito prate.

Točka 3.

Ravnateljica je obavijestila roditelje da se ove školske godine osiguralo 468 učenika od ukupno 606 učenika. Polica osiguranja s osiguravateljskom kućom Jadransko osiguranje je sklopljena i zamolila je roditelje da obavijeste u svojim razrednim odjelima o broju osiguranih učenika te da roditelji provjere kod svojih razrednika da li je učenik uplatio osiguranje jer se godinama ponavlja situacija. Roditelji su djetetu dali novce a oni su ih potrošili za nešto drugo te ako dođe do ozljede nastaju problemi.

Točka 4.

Ravnateljica je informirala roditelje o izostancima na prvom kvartalu kojih ima veliki broj te ih moli da obavijeste roditelje u svojim razrednim odjelima da budu odgovorni u vezi opravdavanja izostanaka svojoj djeci. Također ih moli da obavijeste roditelje da individualne konzultacije i dalje postoje bez obzira na e-dnevnik jer roditelji ne dolaze na razgovore i informacije.

Ravnateljica je zatražila podršku zbog slučaja vezanog uz jednog, za sada anonimnog učenika. Naime, već dvije godine jedan učenik popiša cijeli WC i to radi namjerno. Sada ćemo provesti opsežnu istragu koja će, nadamo se, postići rezultate. Onog trena kada otkrijemo identitet, učenik će biti suspendiran.

Nakon ovog obrazloženja roditelji su podržali ravnateljicu.

Točka 5.

D. Krznar članica Povjerenstva podnijela je izvješće Povjerenstva za kvalitetu za školsku godinu 2017./18. a koje će u cijelosti biti objavljeno na našoj Internet stranici.

Sastanak je završen u 18,50 sati.

ZAPISNIČARKA: PREDSJEDNICA VIJEĆA RODITELJA:

Marijana Franc, bacc. Karmela Šamec